open-index/open-wikipedia-markdown huggingface dataset:
Barend Biesheuvel

**Barend Willem Biesheuvel** (1920 ĝis 2001) juristo, estis ĉefministro de Nederlando de 1971 ĝis 1973.
Li gvidis du kabinetojn, Biesheuvel I kaj Biesheuvel II.
Inter 1956 kaj 1963 li reprezentis la Anti-Revolutionaire Partij (Kontraŭrevolucia Partio ARP) en la Dua Ĉambro de la parlamento de Nederlando. Inter 1961 kaj 1963 li ankaŭ havis sidlokon en la Eŭropa Parlamento.

Pro sia aspekto kaj longeco (li preskaŭ estis dumetra longa) li ofte kromnomiĝis 'mooie Barend' (bela Barendo).

Kategorio:Ĉefministroj de Nederlando
Kategorio:Nederlandaj politikistoj
Kategorio:Eŭropaj lobiistoj
Uzanto-iluzio

La **uzanto-iluzio** estas la iluzio kreita por la uzanto de homa-komputila fasado, ekzemple la vida metaforo de labortablo uzita en multaj grafikaj uzanto-fasadoj. La termino devenis el Xerox PARC.

Kelkaj filozofoj de menso argumentis, ke konscio estas formo de uzanto-iluzio. Ĉi tiun ideon esploris Tor Nørretranders en sia danlingva libro *Mærk verden*, verkita en 1981 kaj eldonita en 1998 en la angla lingvo sub la titolo *The User Illusion: Cutting Consciousness Down to Size*  En ĉi tiu libro li enkondukis la ideon de eksterformado.

Laŭ ĉi tiu bildo, onia sperto de la mondo ne estas tuja, ja ĉiuj sensoj bezonas tempon por efektiviĝi. Tial onia konscia sperto estas ne tiom perfekta reflekto de tio, kio estas okazanta, kiom ŝajnigo, kiun senkonscie produktas cerbo. Sekve, eble okazas fenomenoj, kiuj ekzistas ekster oniaj limigoj.

## Vidu ankaŭ 
* Duĉambrismo (psikologio)

## Referencoj 
## Tradukfonto 
Kategorio:Artefarita intelekto
Kategorio:Ĝermoj pri filozofio
Kategorio:Uzant-interfaco
Gusztáv Beksics

**Gusztáv Beksics** [gustAv bekŝiĉ], laŭ hungarlingve kutima nomordo **Beksics Gusztáv** estis hungara juristo, parlamentano, ĵurnalisto.

Gusztáv Beksics http://dtt.ogyk.hu/hu/gyujtemenyismertetok/konyvek/szerzoi-eletrajzok/item/332-beksics-gusztav naskiĝis la  1847 en Gamás. Li mortis la  1906 en Budapeŝto.

## Biografio 
Gusztáv Beksics frekventis mezlernejojn en Kaposvár, Kecskemét, Pécs, poste li lernis en katolikaj seminarioj en Pécs kaj Pest (urbo), fine li akiris juran diplomon en Universitato de Budapeŝto. Post siaj studoj li nelonge laboris kiel juristo, sed jam en 1870 li iĝis ĵurnalisto kaj sekretario de Zsigmond Kemény. Post 4 jaroj li akiris advokatan diplomon. Inter 1884 kaj 1901 li estis parlamenta deputito.

Jam ekde 1869 li komencis verki romanon, poemojn - aŭ traduki. La kontribuoj aperis ekzemple en Pesti Hirlap, Koszorú.

## Elektitaj publikaĵoj 
* *Egy sziv története* (1874) - tradukaĵo
* *Magyarosodás és magyarosítás* (1883)
* *A szép Diego* (1883) - tradukita komedio
* *A magyar faj terjeszkedése és nemzeti konszolidációnk (1896)
* *A szabadelvű párt története* (1906)
* *Kemény Zsigmond, a forradalom s a kiegyezés'' - rememoroj pri la parlamenta kunsido en 1849 en Debrecen (post la apero post semajnoj aperis jam la 2-a eldono)

## Fontoj 
* hungarlingva biografio (la koncerna teksto estas legebla post klako al litero B, poste serĉu la nomon)
* hungarlingva biografio kun foto (la koncerna teksto estas legebla post klako al litero B, poste serĉu la nomon)
* hungarlingva biografio kun foto

Kategorio:Hungaraj juristoj
Kategorio:Hungaraj ĵurnalistoj
Kategorio:Hungaraj politikistoj
Kategorio:Budapeŝtanoj
Urbodomo de Esztergom

La **urbodomo de Esztergom** estas historia monumento, funkcianta urbodomo kaj palaco en Esztergom, laŭ Placo Széchenyi (Esztergom). Ĝi estas ofte konata domo de János Bottyán.
eta|maldekstre|Fasado de la urbodomo
## Historio 
En la mezepoko en tiu loko kirko funkciis, kiu neniiĝis dum la kontraŭturkaj bataloj. En 1684 generalo János Bottyán konstruis tie teretaĝan domon. Ekde 1723 la posedanto estis la urbo mem, kiu tuj profitis la konstruaĵon urbodomo. Tiu urbodomo estas la plej maljuna sen interrompe funkcianta en Hungario. En 1729 la urbo konstruis sur ĝin etaĝon. En 1770 fulmo trafis la urbodomon, en la sekva jaro helpe de donaco de Maria Tereza de Aŭstrio rekonstruo okazis, eĉ oni konstruis alon kun tureto, kie gimnazio funkciis ekde 1779 pli ol cent jarojn. La nuna formo de la urbodomo estas videbla ekde 1773. En 2006 helpe de Eŭropa Unio la urbodomo estas lumigita orname.

## Konstruaĵo 
eta|La urbodomo dumnokte
eta|La urbodomo tage
eta|Aerfoto pri la urbodomo
La etaĝa palaco formas U-majusklon kaj havas duoblan mansardan tegmenton. En mezo de la fasado estas la ornama enirejo, pli supre situas la ornamriĉa balkono, plej supre estas la timpano. Laŭ la teretaĝo 11 arkadoj formas koridoron (ĉe la enirejo la arkado estas pli larĝa), tial la hungaroj nomas la domon "pieda domo". En la unua etaĝo 15 fenestroj estas videblaj. La konstruaĵo havas internan korton.

## Fontoj 
* hompaĝo 
* hungare kun foto 
* hungare kun foto 
* hungare kun fotoj
eta|maldekstre|Memortabulo pri la urbodomo  

Esztergom
Kategorio:Esztergom
Kategorio:Palacoj en Esztergom
Juankoski

**Juankoski** estis urbo en la provinco Norda Savonio de Finnlando. La 30-an de aprilo de 2015 ĝi havis 4 877 loĝantojn, kaj ĝia ter-areo estis 465,36 km² kaj akvoareo 120,99 km². Juankoski estis dua plej malgranda urbo de Finnlando (la plej malgranda urbo de Finnlando estas Kaskinen). Nun la dua plej malgranda urbo de Finnlando estas Pyhäjärvi. Najbaraj komunumoj ĝis la jaro 2017 estis Juuka, Kaavi, Kuopio, Rautavaara kaj Tuusniemi.

La komunumo Juankoski estis fondita en 1925, kaj ĝi fariĝis urbo en 1998. La 1-an de januaro 2017 Juankoski fariĝis parto de Kuopio.

Muuruvesi estas eksa komunumo kiu estis ligita al Juankoski en 1971. 

## Referenco 
eta|maldekstra|300ra|
eta|maldekstra|300ra| 
Kategorio:Eksaj komunumoj de Finnlando
Bálint Kósa

**Bálint KÓSA** [kOŝa] rumania hungara gravuristo. Li naskiĝis en Tălișoara la 14-an de februaro 1932.

## Kariero 
Kósa Bálint akiris diplomon pri biologio-kemio en 1957 en UBB de Kluĵo. Oni kondamnis lin la 26-an de oktobro 1959 al trijara politika kaptiteco, kvinjara senrajtigeco kaj plena havaĵkonfiskado. Li ricevis amnestion la 23-an de aŭgusto 1961. En 1968 li komencis krei gravuraĵojn je la influo de la kreaĵoj de Béla Gy. Szabó, kiu pli poste kvin jarojn instruis lin.

## Fontoj 
* Hungara vikipedio
* Intervjuo kun artisto

Kategorio:Rumanujaj hungaraj pentristoj kaj grafikistoj
Kategorio:Rumanujaj hungaraj politikaj malliberuloj
Nándor Baumgarten

**Nándor Baumgarten,** laŭ hungarlingve kutima nomordo **Baumgarten Nándor** estis hungara juristo, advokato, juĝisto, profesoro.

Nándor Baumgarten http://mek.oszk.hu/04000/04093/html/0104.html naskiĝis la  1873 en Budapeŝto. Li mortis la  1935 en Budapeŝto. Lia onklo estis Izidor Baumgarten.

## Biografio 
Nándor Baumgarten frekventis universitatojn en sia naskiĝurbo, Lejpcigo kaj Berlino. Li akiris juran diplomon en Universitato de Budapeŝto en 1896, post 3 jaroj ankaŭ advokatan diplomon. Inter 1899 kaj 1914 li estis advokato, dume en 1904 li studvojaĝis al Eŭropo kaj Usono, en la sekva jaro li estis nomumita privata profesoro, fine li longe redaktis juran fakrevuon. Inter 1914 kaj 1921 li estis juĝisto, dume en 1915 li ricevis la instruan rangon titulara publika eksterordinara profesoro. Li emeritiĝis en 1921.

## Elektitaj publikaĵoj 
* *Nemzetközi vasúti fuvarozási jog* (Internacia fervoja transporta juro), (1900) - fundamenta verko agnoskita eĉ eksterlande
* *Kartellek, trösztök* (Karteloj kaj trustoj), 1906 kun akademia premio
* *Jogerő a közigazgatási eljárásban* (1917) kun akademia premio
* *Összegyűjtött Tanulmányai* (Kolektitaj studoj), (1936)

## Fontoj 
* hungarlingva biografio

Kategorio:Hungaraj juristoj
Kategorio:Hungaraj advokatoj
Kategorio:Hungaraj juĝistoj
Kategorio:Hungaraj profesoroj
Kategorio:Budapeŝtanoj
Lukugo

**Lukugo** aŭ **Lukuga** estas alfluanto de la rivero Lualabo en la Demokratia Respubliko Kongo (DRK) kiu drenas el la Lago Tanganjiko. Ĝi montras maloftan karakteron ĉar ties fluo varias ne ĝuste laŭsezone sed ankaŭ pro pli longdaŭraj klimataj fluktuoj. Tipe la rivero respondecas por 18% el la akvo perdita el la lago, dum la resto perdiĝas pro vaporiĝo. La rivero estas hejmo de hipopotamoj kaj krokodiloj.

## Notoj 
Kategorio:Riveroj en la Demokratia Respubliko Kongo
Kategorio:Lago Tanganjiko
Malagarasi

La rivero **Malagarasi** estas rivero de sudorienta Burundo kaj nordokcidenta Tanzanio, fluanta tra la Regiono Kigoma. Ĝi estas la dua plej longa rivero en tiu laste menciita lando, kaj havas la plej grandan akvokolektan basennon el ĉiuj el la riveroj kiuj fluas al la Lago Tanganjiko. La Humidejoj Malagarasi-Mujovozi estas proklamitaj loko de la Ramsar-Interkonsento. Loka triboj kromnomas la Malagarasi kiel "la rivero de la malbonaj spiritoj".

Kategorio:Riveroj en Tanzanio
Kategorio:Riveroj en Burundo
Kategorio:Landlimo de Burundo kaj Tanzanio
Kategorio:Internaciaj riveroj en Afriko
Kategorio:Lago Tanganjiko
Kategorio:Regiono Kigoma
Kalambo

eta|dekstre|250px|Akvofalo de Kalambo
La **rivero Kalambo** estas rivero de Afriko kiu ekfluas ĉe Mbala (bordo inter Zambio kaj Tanzanio) kaj fluas laŭ la landlimo inter Tanzanio kaj Zambio laŭlonge de ĉirkaŭ 50&nbsp;km, trapasante la areon de la Granda Rifta Valo oriente kaj elfluas en la lago Tanganjiko sudoriente (ĝi apartenas tiele, al la supra baseno de la rivero Kongo). Estas fama la akvofalo de Kalambo, nome la dua plej alta akvofalo de Afriko post la Akvofalo de Tugela en Sudafriko.

Ĉe ties elfluo troviĝis arkeologiaj restoj inkluditaj de la UNESCO kiel Monda Heredaĵo.

## Referencoj 
* UNESCO, World Heritage Centre, Kalambo falls archaeological site (prehistoric settlement site), 11/06/1997.
* "Forestry." Encyclopædia Britannica. 2006. Encyclopædia Britannica Online. 17a de Junio 2006 .

## Eksteraj ligiloj 
* 

Kategorio:Riveroj en Zambio
Kategorio:Riveroj en Tanzanio
Kategorio:Lago Tanganjiko
Kategorio:Internaciaj riveroj
Kategorio:Geografio de Orienta Afriko
Lufuko

La rivero **Lufuko** (aŭ Lufuku) estas rivero en la Demokratia Respubliko Kongo kiu elfluas al la Lago Tanganjiko ĉe la vilaĝo Mpala. La Lufuko drenas parton de la Altaj Teroj Marungu. Estis proponoj por konverti la arbarojn de ĉirkaŭ 1,500 metroj kiu limas kun la riveroj Mulobozi kaj Lufuko en konservejaj areoj.

Kategorio:Lago Tanganjiko
Kategorio:Demokratia Respubliko Kongo
Batalha, a Guerra do Vinil

**Batalha, a Guerra do Vinil**, laŭvorttraduke **Batalo, la Milito de Vinilo** estas brazila mallonga modlopasta movbilda serio de kvar epizodoj de po kvin minutoj.

## Enhavo 
La historio okazas en favelo kie du diskĵokeoj (dĵ-oj) faras muzikan disputon de vinildiska ludo.

## Roluloj 
 DĴ Air vive]]
* Dancistinoj
* Demandanto
* DĴ Air
* DĴ Black Jahmanta
* Hundo
* Niculapo
* Politikisto
* Televida Rakontisto
* Thaide
* Truta

## Trupo 
* DĴ Cia
* DĴ King
* Luís Miranda
* Thaide

## Epizodoj 
# Morre o burro fica o homem. Mortiĝas la azeno, restas la homo
# Quer queira quer não queira, Kiu volu voli, tiu ne volu
# Vou com gás. Mi iras rapide
# Se eu não mato eu morro. Se mi ne murdas, mi mortas

## Eksteraj ligiloj 
* http://www.amara.org/pt-br/videos/siKcvWChKJHr/info/batalha-a-guerra-do-vinil-com-os-4-episodios/ 

* http://www.imdb.com/title/tt1409002/
* https://www.youtube.com/watch?v=9gzV6kZEsAM

Kategorio:Animaciaj televidserioj
Kategorio:Brazilaj filmoj
György Bónis

**György Bónis** [djordj bOniŝ], laŭ hungarlingve kutima nomordo **Bónis György** estis hungara juristo, profesoro, arkivisto.

György Bónis http://mek.oszk.hu/02100/02115/html/1-861.html naskiĝis la  1914 en Budapeŝto. Li mortis la  1985 en Budapeŝto.

## Biografio 
György Bónis akiris juran diplomon en Scienca Universitato Pázmány Péter en 1936, poste li plulernis duonjaron en politika altlernejo en Londono helpe de stipendio. Post siaj studoj li laboris en biblioteko en sia naskiĝurbo, en 1939 li ricevis postenon en la ministerio. En 1940 li estis nomumita privata profesoro ne nur en la menciita universitato, sed ankaŭ en Universitato de Kolozsvár. Dum kaj post la 2-a mondmilito li instruis plu en Cluj, sed en 1947 li devis forlasi Rumanion. En Hungario li instruis plu en Scienca Universitato de Szeged kiel katedrestro kaj publika ordinara profesoro (en 1955 li estis vicdekano). Li kandidatiĝis en 1952, li doktoriĝis en 1969. Dum Hungara revolucio de 1956 li apogis la revolucion, tial post la falo li estis forigita el la universitato. En 1957 li trovis laborejon en arkivo de Budapeŝto. En la 1960-aj jaroj li studvojaĝis al Nederlando, Irlando, Orienta Germanio, Okcidenta Germanio, Francio, Pollando, Svedio, Svislando, Ĉeĥoslovakio, Italio, krome li prelegis en Universitato de Kembriĝo. En 1974 li pensiuliĝis. Li multe esploris la hungaran jurhistorion.

## Elektitaj publikaĵoj 
* *A magyar büntetőtörvénykönyv első javaslata 1712-ben* (1934)
* *Hagyomány és haladás az erdélyi jog fejlődésében* (1944)
* *Hűbériség és rendiség a középkori magyar jogban* (1947)
* *Hajnóczy József* (József Hajnóczy), (1954)
* *Egyetemes állam- és jogtörténet* (Universala ŝtata- kaj jura historioj), (1957)
* Einflüsse des römischen Rechts in Ungarn, Ius Romanum Medii Aevi V. 10., Mediolani, 1964.
* *Középkori jogunk elemei* (Elementoj de nia mezepoka juro), (1972)
* *Decreta regni Hungariae : 1458-1490* (1989)

## Fontoj 
* http://mek.oszk.hu/03600/03628/html/b.htm#BónisGyörgy 
* hungarlingva biografio kun foto
* hungarlingva biografio kun foto

Kategorio:Hungaraj juristoj
Kategorio:Hungaraj profesoroj
Kategorio:Hungaraj arkivistoj
Kategorio:Budapeŝtanoj
Rifta lago

[eta|250ra|Faŭlta sudorienta flanko de la Duoninsulo Svjatoj, Lago Baikalo – aktiva [faŭlto montrita per descendaj montspronoj.]]
**Rifta lago** estas lago formita kiel rezulto de cedosinko rilata al movado ĉe faŭltoj ene de rifta zono, nome areo de etendiĝanta tektoniko ĉe la kontinenta terkrusto. Ili troviĝas ofte ene de riftaj valoj kaj povas esti tre profundaj. Riftaj lagoj povas esti limigitaj de grndaj deklivaj klifoj laŭlonge de la faŭltobordoj.

## Ekzemploj 
* Lago Ĥovsgol en norda Mongolio
* Riftvalaj lagoj, en Orienta Afriko
* Bajkalo en Siberio
* Lago Nipigon en Ontario
* Lago Vostok en Antarkto povas esti formita en rifta loko
* Lago Balatono en Hungario
* La Morta Maro ĉe la limo inter Palestino kaj Jordanio, aparta baseno, formita laŭlonge de la Transformo de la Morta Maro
* La Orkada Baseno – riftaj lagoj formitaj dum la Meza Devonio en norda Skotlando 
* Lago Lockatong – rifta lago de Triaso formita en la Newark Baseno.
* La Lago Elsinore, ĉe Elsinore Trough en Suda Kalifornio
* La Lago Saltono, en Suda Kalifornio

## Referencoj
Dompierre-en-Morvan

**Dompierre-en-Morvan** [] estas franca komunumo situanta ĉe la departemento Côte-d'Or en la regiono Burgonjo.

## Geografio 
eta|maldekstra|Najbaraj komunumoj
La komunumo enhavas la vilaĝon Dompierre kaj la vilaĝetojn Genouilly, Jadron, Courcelotte kaj Villars. Ĝi situas en la masivo Morvan.

## Historio 
La preĝejo Sankta Petro datiĝas el la 13-a jarcento kaj la kastelo (en la vilaĝeto Villars) datiĝas el 1767.

## Vidindaĵoj 
Oni vidas granitan rokaĵon nomata seĝo de la diablo.

## Referencoj 
### Internaj ligiloj 
* Komunumoj de Côte-d'Or

### Eksteraj ligiloj 
* Paĝaro écho des communes
* Paĝaro por ĉiuj Dompierre en Francio  (23 komunumoj nomiĝas Dompierre en Francio kaj estas ankaŭ en Svislando).

Kategorio:Komunumoj de Côte-d'Or
Franz Burger

**Franz Burger** estas la nomo de jenaj personoj:

* Franz Burger (politikisto) (1836–1920), germana politikisto (Bayerische Zentrumspartei)
* Franz Burger (pentristo) (1857–1940), aŭstra pentristo
* Franz Burger (filologo) (1880–1933), germana filologo 
* Franz Burger (salesianoj), germana provincestro de la Salesianoj
Senoksigenaj akvoj

**Senoksigenaj akvoj** (aŭ *anoksiaj*) estas areoj de mara akvo, nesala akvo aŭ grundakvo kiuj estas elĉerpita je solvita oksigeno kaj estas je plej ekstrema kondiĉo de ipoksio.Pli precize la usona *Geological Survey* (geologia esplorservo) difinas kiel *anoksiaj akvoj* tiujn kun solvita oksigena koncentro de malpli ol .5 miligramoj por litro. Tiu kondiĉo troviĝas ĝenerale en areoj kiuj havas limigitan aliron al akvoŝanĝo.

Plej ofte, oni evitas ke oksigeno atingu la plej profundajn nivelojn per fizika bariero kia koto aŭ ŝlimo. same kiel per forta densotavoligo, en kiu, ekzemple, pli hipersalaj akvoj restas funde de baseno. Anoksaj kondiĉoj okazas se la indico de oksidigo de organika materialo fare de bakterioj estas pli granda ol la havigo de solvita oksigeno.

Anoksia akvo estas natura fenomeno, kaj ekzistis tra la tuta geologia historio. Fakte, kelkaj proponas ke la Amasa Formortiĝo de Permio–Triaso, nome amasa formortiĝo de specioj el la maroj de la mondo, rezultis el disvastigataj anoksiaj kondiĉoj. Nuntempe ekzistas anoksiaj basenoj, por ekzemplo, en la Balta Maro, kaj aliloke (vidu sube). Ĵuse, estis kelkaj indikoj ke plantoziĝo pliigis la etendon de la anoksiaj akvoj en areoj kiaj la Balta Maro, la Golfo de Meksiko kaj la Kanalo Hood en Vaŝingtonio.

## Anoksiaj basenoj
* Baseno de Nigra Maro, ĉe orienta Eŭropo, sub 50 metroj;
* Baseno de Kaspia Maro, sub 100 metroj;
* Baseno de Cariaco, ĉe nordcentra Venezuelo;
* Baseno de Gotland, ĉe la Balta Maro ĉe Svedio;
* Baseno de L'Atalante, en orienta Mediteranea Maro
* Fjordo Mariager, ĉe Danio;
* Baseno de Orca, en nordorienta Golfo de Meksiko;
* Saanich, ĉe Vankuvera Insulo, Kanado;

## Referencoj
## Literaturo
* Castro, Peter kaj Huber, Michael E. (2005) *Marine Biology* 5th ed. McGraw Hill.  ISBN 0-07-250934-1
* 
* Hallberg, R.O. (1974) “Paleoredox conditions in the Eastern Gotland Basin during the recent centuries”. *Merentutkimuslait*. Julk./Havsforskningsinstitutets Skrift, 238: 3-16.
* Jerbo, A. (1972) “Är Östersjöbottnens syreunderskott en modern företeelse?” *Vatten*, 28: 404-408.
* Fenchel, Tom & Finlay, Bland J. (1995) *Ecology and Evolution in Anoxic Worlds* (Oxford Series in Ecology and Evolution) Oxford University Press. ISBN 0-19-854838-9
* Richards, F.A. (1965) “Anoxic basins and fjords”, in Riley, J.P., and Skirrow, G. (eds) *Chemical Oceanography*, London, Academic Press, 611-643. 
* 
* Sarmiento, J.A. et al. (1988-B) “Ocean Carbon-Cycle Dynamics and Atmospheric pCO2”. *Philosophical Transactions of the Royal Society of London, Series A, Mathematical and Physical Sciences*, Vol. 325, No. 1583, *Tracers in the Ocean* (May 25, 1988), pp.&nbsp;3–21.

Kategorio:Oceanografio
Kategorio:Oksigeno
Calabozo

**Calabozo** [kalaBOzo], oficiale **Villa de Todos los Santos de Calabozo** estas urbego, diocezo kaj universitata urbo en Venezuelo en subŝtato Guárico. Ĝi estis dum la kolonia periodo provinca ĉefurbo, foje ĉefurbo de *Guárico*, foje ĉefurbo de Miranda. *Calabozo* signifas en la hispana *arestejon*.

## Bazaj informoj 
eta|Placo kun monumento en Calabozo
* Loĝantaro: 161,179 (en 2015)
* Supermara alteco: 101 m
* Areo: 138&nbsp;km²
* Telefonkodo: 0246
* Poŝtkodo:
* Horzono: UTC -4:30 (ankaŭ somere)
* 

## Geografio 
eta|maldekstre|Domoj en Calabozo
Calabozo situas sur ebenaĵo laŭ rivero en meza (iom norda) parto de Venezuelo. Marakajo troviĝas 147, Valencio (Venezuelo) 152, **Karakaso** 183, Barquisimeto 244, Barcelono (Venezuelo) 327, Coro (Venezuelo) 369, Cumaná 396, Bolívar (urbo) 436, Cabimas 470, Maturín 475, Marakajbo 499, Guayana (urbo) 529, San Cristóbal (Venezuelo) 544 km.

## Historio 
La nuna loko de Calabozo estis loĝata jam antaŭ la hispanoj. Misiistoj alvenis en 1695, sed ĝis 1727 signifa hispana kolonio ne ekzistis, post 3 jaroj grava hispana komerca loko formiĝis. En 1820 la hispanaj trupoj estis venkitaj ĉi tie fare de la revoluciuloj. En la 1950-aj jaroj sistema regiona evoluo komenciĝis, kiun profitis Calabozo. Menciindas, ke ĉesis la oftaj inundoj.
eta|Monumento en Calabozo

## Ekonomio 
Agrikulturo estas la ĉefa motoro de Calabozo. La irigacia sistemo instigis kultivadon de rizoj, maizoj, tomatojn, kotonojn kaj maniokojn, krome gravas la fiŝkaptado, brutoj, laktoj. La loka fromaĝo estas konata tutlande.

## Trafiko 
eta|maldekstre|Akvorezervujo ĉe Calabozo
En Calabozo trairas ĉefvojo el sudo al nordo, krome flughaveno funkcias.

## Klimato 
En Calabozo pluvas jare po 1477&nbsp;mm. En majo pluvas plej ofte, dume en januaro kaj februaro en la praktiko neniam pluvas. La averaĝa temperaturo estas tage , ĝi varias inter 20-.

## Vidindaĵoj 
eta|Katedralo de Calabozo
* katedralo kaj aliaj katolika kirkoj
* muzeo
* akvorezervujo

## Fontoj 
* Angla Vikipedio helpe WikiTrans
* mapo, distancoj 
* http://www.britannica.com/place/Calabozo 

Kategorio:Urboj de Venezuelo
Dworzec Gdański (metrostacio)

**Dworzec Gdański** estas metrostacio de la unua linio de metroo de Varsovio. Ĝi estas lokita sub la strato Słomińskiego apud Andersa. Ĝi havas surfacon  kaj volumenon 

Sekva stacio, , estas en distanco de  de ĝi.

center|320px|eta|Interkonekta mapo

## Referencoj 
Kategorio:Stacioj de la metroo de Varsovio
Kategorio:Metrostacioj malfermitaj en 2003
Kategorio:2003 en Pollando
Neolamprologus cylindricus

[eta|200px|*[Neolamprologus cylindricus*: Unu el multaj cikledaj fiŝo-specioj de la lago Tanganjiko.]]
alternative=Neolamprologus cylindricus (Wroclaw zoo).JPG|eta|Neolamprologus cylindricus (Wroclaw zoo)
***Neolamprologus cylindricus*** estas specio de Cikledoj (ordo Perkoformaj) endemia de la Lago Tanganjiko kie ĝi estas la nura konata en la sudorienta parto de la lago. Ĝi preferas loĝi en ripozejoj de subtavoloj kaj manĝi malgrandajn bentajn senvertebrulojn. La ino demetas siajn ovojn en kavetoj. Ĝi restas ĉe la rokeca fundo de la lago, ĉefe ĉe profundejoj de malpli ol 10 metroj. Tiu specio povas atingi longon de 10.4 cm kaj havas tre grandajn dentojn kompare al sia grando. Tiu specio povas troviĝi en la komerco pri akvarioj.

Temas pri agresema teritoriema specio.

## Notoj 
Kategorio:Perkoformaj
Kapenta

eta|200px|Limnothrissa miodon
La **Tanganjika sardino** aŭ **Tanganika sardino**, konata surloke kiel **kapenta** (aŭ **kapento** en Esperanto) en Zambio kaj Zimbabvo (rilata sed diferenca fiŝo konata kiel **dagaa** aŭ **ndaga** estas *Rastrineobola argentea*). Kapenta estas reale du specioj (nome la Tanganiklaga sardino *Limnothrissa miodon* kaj la Tanganiklaga glaveto *Stolothrissa tanganicae*), ambaŭ el kiuj estas malgrandaj, planktonvoraj, pelagaj, nesalakvaj klupeedoj originaj el la Lago Tanganjiko en Orienta Afriko. Ili formas la ĉefa biomaso de pelagaj fiŝoj en Lago Tanganjiko, naĝante laŭ grandaj sardinaroj en la malferma lago, manĝante kopepodojn kaj eble meduzojn. Ties ĉefaj predantoj, krom homoj, estas kvar specioj de la genro *Lates* kiuj estas same endemiaj de la Lago Tanganjiko, kaj estas rilataj al (sed ne same kiel) la Nila perko en la Lago Viktorio. Ĉiuj el tiuj pelagaj fiŝoj suferis pro trofiŝkaptado en la lastaj du jardekoj.

*Limnothrissa miodon* estis sukcese enmetitaj kaj en naturaj kaj en artefaritaj lagoj de Afriko. Grandaj fiŝkaptejoj de *kapenta* funkcias nuntempe en la Lago Kariba (Zambio/Zimbabvo) kaj en Cahora Bassa (Mozambiko).

*Limnothrissa miodon* estas kutime ĉirkaŭ 10&nbsp;cm longa, ties maksimuma longo estas 17&nbsp;cm. *Stolothrissa tanganicae* estas pli malgranda, nome je 7&nbsp;cm (maksimume 10&nbsp;cm).

Kategorio:Klupeedoj
Kategorio:Lago Tanganjiko
Nesalakvaj helikoj

[eta|*Bithynia tentaculata*, malgranda nesalakva gastropodo de la familio de [Bitiniedoj.]]
eta|*Pomacea insularum*, nome pomheliko.
**Nesalakvaj helikoj** estas specioj de nesalakvaj moluskoj. Specife nesalakvaj helikoj estas gastropodoj kiuj vivas en akvoj nemaraj. La plimulto de nesalakvaj gastropodoj havas ŝelon, kun tre malmultaj esceptoj. Kelkaj grupoj de helikoj kiuj vivas en nesala akvo spiras uzante brankojn, dum aliaj grupoj devas atingi la surfacon por spiri aeron. Nesalakvaj helikoj povas troviĝi tra la tuta mondo en habitatoj game el mallongdaŭraj flakoj al pli grandaj lagoj, kaj el malgrandaj rojetoj al ĉefaj riveroj. Plejparto manĝas algojn, sed multaj estas rubomanĝantoj kaj kelkaj estas filtromanĝantoj.

Laŭ nunaj klasifikaj klopodoj, ekzistas proksimume 4,000 specioj de nesalakvaj gastropodoj (3,795-3,972).

Almenaŭ 33-38 sendependaj genlinioj de gastropodoj sukcese koloniigis nesalakvajn mediojn. Estas ne eble kvantigi la precizan nombron da tiuj genlinioj ankoraŭ, ĉar ili ankoraŭ devas esti klarigitaj ene de la *Cerithioidea*. De ses ĝis ok el tiuj sendependaj genlinioj loĝas en Nordameriko.

## Taksonoj 
** *Austropyrgus parvus*
* *Planorbidae*

## Notoj 
Kategorio:Gastropodoj
Sidera tempo

**Sidera tempo**, nomita ankaŭ **stela tempo**, estas la tempo mezurita de la diurna movado ŝajna de la verna ekvinokso, kiu alproksimiĝas, kvankam sen esti identa, al la movado de la steloj. Ĝi diferenciĝas en la precesio de la verna ekvinokso rilate al la steloj.

Pli precize, la sidera tempo difiniĝas kiel horarangulo de la Verna punkto. Kiam la verna ekvinokso venas al la loka meridiano, la loka sidera tempo estas 00.00.

## Eksteraj ligiloj 
* Vidu retejo de KStars  (angla)
* Plia informaro pri la Sidera Horloĝo por komputila montrilo ĉi tie (angla)
* Kalkulo de la Ŝajna Loka Sidera Tempo (Ŝipara Observatorio de Usono) http://tycho.usno.navy.mil/sidereal.html 
* Video kun klarigoj pri tiu mezursistemo kaj la horarangulo

Kategorio:Tempo
Kategorio:Astronomio
Tropheus

***Tropheus*** estas malgranda genro de ses specioj de Cikledoj endemiaj de la Lago Tanganjiko en Orienta Afriko. La genro *Tropheus* estas disvastigata tra ĉiuj regionoj de la Lago Tanganjiko, el Burundo norde al Zambio sude. Maskloj kaj inoj estas relative similaj sed montras evidentan seksan dimorfismon. Maskloj atingas ioman plian grandon. Ĉiuj specioj patrinece buŝprotektas siajn ovojn kaj frezon kaj tiu karaktero havigas al la specio sian latinan nomon. *Tropheus* devenas el la greka "trofos" kio signifas "eduki, bredi". Tiu genro estas iome fiŝkaptita de la loka loĝantaro sed neniam iĝis manĝabaza fiŝo pro sia relativa malgrando kaj ties habitato kiu permesas ilin kaŝiĝi inter rokoj kaze de minaco.

eta|dekstra|200ra|*Tropheus polli*
Pliaj specioj loĝas laŭlonge de la bordoj de la lago ĉe profundoj de malpli ol 3 metroj. Tiuj rokaj bordoj, kun nombraj rokaj elstaraĵoj kaj krutaj formaĵoj formas habitaton similan al tiu de multaj el la cikledoj *mbuna* de la Lago Malavi. Tiu habitato havigas ŝirmon kaj, pro neprofundeco kaj longaj horoj de forta sunlumo, kreskas multajn algojn per kiuj la fiŝoj de la genro *Tropheus* nutras sin. La nuraj specioj de la genro *Tropheus* kiu loĝas pli for kaj pli profunde en la lago estas *Tropheus duboisi* kiu ĝenerale loĝas pli profundajn regionojn de la lago ĝis ĉirkaŭ 15-20 metroj. Ĉiuj specioj estas algomanĝantaj kaj havas pendantajn buŝojn adaptitajn al gratado de algoj kaj de mikrosenvertebruloj el la submerĝaj rokoj.

La genro estas populara ĉe akvariaj hobiuloj pro la belaj markoj kaj interesa konduto de la fiŝoj. *Tropheus moorii* partikulare iĝis preskaŭ kultofiŝoj ene de la hobio kaj multaj zorgantoj specialiĝis en zorgadi nur tion.

## Specioj 
[eta|dekstra|200ra|*Tropheus duboisi* el [Kigoma]]
Estas nuntempe ses agnoskitaj specioj en tiu genro:
* *Tropheus annectens* Boulenger, 1900
* *Tropheus brichardi* Nelissen & Thys van den Audenaerde, 1975
* *Tropheus duboisi* Marlier, 1959
* *Tropheus kasabae* Nelissen, 1977
* *Tropheus moorii* Boulenger, 1898 Senpintkapa cikledo
* *Tropheus polli* G. S. Axelrod, 1977

## Notoj 
Kategorio:Perkoformaj
Kategorio:Lago Tanganjiko
Prosobranchia

[eta|Konkoj el variaj prosobrankaj gastropodoj, el la verko de [Ernst Haeckel nome *Kunstformen der Natur*, 1904.]]
**Prosobranchia** (aŭ *prosobrankuloj*) estas granda taksonomia subklaso de maraj helikoj, terhelikoj kaj nesalakvaj helikoj. Tiu taksono de gastropodoj datas el 1920-aj jaroj. Oni pruvis ke ĝi estas polifiletika (konsista el pli ol unu genlinio. Ĝenerale parolante en biologio, taksonomio estas postulita por montri filogenetikon; en aliaj vortoj la klasigo de grupo devas montri ties evoluan descendon, tiom for kiom oni konas, kaj tiele la taksono *Prosobranchia* estas ne plu konsiderata uzebla.

Oni povas ankoraŭ trafi tiun subklason uzita kvazaŭ ĝi estas ankoraŭ valida en multaj tekstoj kaj retejoj. Kvankam *Prosobranchia* ne estas plu ĝenerale akceptita kiel taksono fare de fakuloj kiuj studas vivantajn taksonojn de *Mollusca*, ankoraŭ la termino **prosobrankulo** estas legitime uzata kiel anatomie priskriba adjekto aŭ nomo, kaj la taksono *Prosobranchia* estas ankoraŭ foje uzata de paleontologoj.

## Referencoj 
* Thiele, J., 1929-1935. *Handbuch der Systematischen Weichtierkunde*. 2 vols. 1154 p., 584 figs.
* Bieler, R. & P. M. Mikkelsen (eld.), 1992. *Handbook of Systematic Malacology, Part 1 (Loricata [Polyplacophora]; Gastropoda: Prosobranchia)*. Smithsonian Institution kaj National Science Foundation, xviii + 625 pp., 470+1 text-fig. (Annotated English-language edition of: Thiele, J., *Handbuch der systematischen Weichtierkunde*, Teil 1). Also published, in 1993, by Gustav Fischer Verlag, Stuttgart/Jena/New York.
* 
* 
* 

Kategorio:Gastropodoj
Nesalakva krabo

[eta|*Potamon ibericum* ([Potamedoj).]]
[eta|*Parathelphusa convexa* ([Paratelfusedoj) en Indonezio.]]
Estas ĉirkaŭ 1,300 specioj de **nesalakvaj kraboj** de la klaso Malakostrakoj de Krustuloj, distribuataj tra la tropikoj kaj ĉetropikoj, dividataj inter ok familioj. Ili montras rektan disvolviĝon kaj patrinan zorgon de malgranda nombro de idoj, kontraste al maraj kraboj kiuj liberigas milojn da planktonaj larvoj. Tio limigas la disigajn kapablojn de nesalakvaj kraboj, kaj tiele ili tendencas esti endemiaj de malgrandaj areoj. Kiel rezulto, granda proporcio estas minacata al formorto.

## Sistematiko
;Superfamilio *Trichodactyloidea*
*Triĥodaktiledoj (Centra Ameriko kaj Suda Ameriko)

;Superfamilio *Potamoidea*:
*Potamedoj (Mediteranea Baseno kaj Azio)
*Potamonaŭtedoj (Afriko, inklude Madagaskaron)
*Dekeniedoj (Orienta Afriko kaj Sejŝeloj) – ankaŭ traktita kiel parto de Potamonaŭtedoj
*Platitelfusedoj (Orienta Afriko) – ankaŭ traktita kiel parto de Potamonaŭtedoj

;Superfamilio *Gecarcinucoidea*
*Gekarcinucedoj (Azio)
*Paratelfusedoj (Azio kaj Aŭstralazio)

;Superfamilio *Pseudothelphusoidea*:
*Pseudotelfusedoj (Centra Ameriko kaj Suda Ameriko)

## Eksteraj ligiloj
*

Kategorio:Krustacoj
Palpatine

**Sheev Palpatine** (esperante, Ŝiv Palpatin) estas rolulo en *Star Wars*, kiu aliĝas al la malbonuloj. Li aperas en ĉiuj filmoj de la serio escepte en la 4a, 7a kaj 8a epizodo, kvankam ja li estas menciita en la 4a kaj 8a.

Li estas tre parolkvalita homo, parolema, ruza, vere manipulema kaj hipokrita, kiu dum multa tempo ŝajnigis esti mezgrava politikisto, sed lerta.

Kategorio:Roluloj de Star Wars
Dalmata hundo

**Dalmata hundo** (aŭ neprecize sed kelkfoje **Dalmato**; ) estas hundraso el Kroatio. Ĝi ŝuldas sian nomon al la historia regiono Dalmatio. Ties ĉefa karaktero estas ilia senegala hararo makulita nigre surblanko aŭ brune surblanko. Naskinte, la idoj ne havas tiajn makulojn, kiuj aperas en tuta ties korpo dum la unua vivojaro. La hiperuratemio oftas inter la dalmatuloj, ofte konsiderataj la nuraj urikotelaj mamuloj. Alia trajto de genetika deveno propra de tiu raso estas alta dispozicio al la surdeco.

Ĝi estis uzata por akompani la kaleŝojn de la aristokrataro, ĉar ili funkciis kiel simbolo de statuso por la nobelaro ke tia hundo kuru ĉe la ĉevaloj. Tamen antaŭ tiu uzado fare de la aristokratoj en Anglio, oni supozas ke ankaŭ akompanis ĉarojn serve kiel zorgohundo. Ĝi estis uzata ankaŭ kiel paŝtisto kaj en okupoj rilataj al militoj. Ĉefe ili estis maskotoj de fajrestingistoj kaj de staloj. El la libro verkita de Dodie Smith en 1956, titole: «One Hundred and One Dalmatians», ties populareco ege pliiĝis kaj ĉefe kiam tiu venis adaptita al kino en samnoma usona filmo de Walt Disney.

## Referencoj 
## Eksteraj ligiloj 
* 

Kategorio:Hundorasoj
Kategorio:Kroataj hundoj
Evolua premo

Ĉiu kialo kiu en evoluo reduktas generan sukceson en proporcio de populacio, potence okazigas **evoluan premon** aŭ **selektadpremon**. Kun sufiĉa premo, hereditaj trajtoj kiuj mildigas ĝiajn efikojn - eĉ se ili estus malutilaj en aliaj cirkonstancoj - povas iĝi vaste disvastigitaj tra populacio. Ĝi estas kvanta priskribo de la kvanto de ŝanĝo okazanta en procezoj esploritaj de evolua biologio, sed la formala koncepto ofte estas etendita al aliaj areoj de esplorado.

En populacia genetiko, selektada premo estas kutime esprimita kiel selektada koeficiento.

## Notoj 
Kategorio:Evolua biologio
Salamon Beck

**Salamon BECK** [ŝalamon bek], laŭ hungarlingve kutima nomordo **Beck Salamon** estis hungara juristo, advokato, profesoro.

Salamon Beck http://mek.oszk.hu/04000/04093/html/0106.html naskiĝis la  1885 en Hungara reĝlando en Topolya (nuntempa Baĉka Topola en Serbio). Li mortis la  1974 en Budapeŝto.

## Biografio 
Salamon Beck devenis el juda familio. Li frekventis bazlernejon en sia naskiĝloko, gimnazion Szabadka, poste li akiris juran diplomon en Universitato de Budapeŝto en 1907, poste li plulernis eksterlande. En 1910 li akiris advokatan diplomon. Tiutempe li aliĝis al Rondo Galilei. Inter la mondomilito li estis advokato, sed ofte li kontribuis. Dum la socialismo li instruis en la supre menciita universitato, li estis ankaŭ katedrestro. En 1957 li doktoriĝis. Li okupiĝis ĉefe pri juraj problemoj de patentoj. Li ricevis 2 premiojn. 
  
## Elektitaj publikaĵoj 
* *A köteles rész jogállása* (1913)
* *Érdekeszme töredékek* (1933)
* *A jogszabályok átvitt alkalmazása* (1941)
* *A békeszerződés és az eszmei javak* (1948)
* *Többszemélyes perjogi helyzetek* (1952) 
* *Öreg jogász tövistermése* (1969)

## Fontoj 
* hungarlingva biografio
* hungarlingva biografio

Kategorio:Hungaraj juristoj
Kategorio:Hungaraj advokatoj
Kategorio:Hungaraj profesoroj
Kategorio:Budapeŝtanoj
Plac Wilsona (metrostacio)

**Plac Wilsona** estas metrostacio de la unua linio de metroo de Varsovio. Ĝi estas lokita sub la strato Słowackiego apud placo Wilsona. Ĝi havas surfacon  kaj volumenon  (subtere) kaj  (surtere)

Sekva stacio, , estas en distanco de  de ĝi.

## Referencoj 
Kategorio:Stacioj de la metroo de Varsovio
Kategorio:Metrostacioj malfermitaj en 2005
Kategorio:2005 en Pollando
Mark Acheson

**Mark Acheson** (naskiĝis  estas kanada komikulo kaj aktoro. Li partoprenis en multaj filmoj. Multaj el ili temis pri filmoj de agema movagado.

## Eksteraj ligiloj
* 
* 

Kategorio:Usonaj aktoroj
Kategorio:Humuristoj‎
Kategorio:Akademia Premio por plej bona subtena aktoro
Kategorio:Grammy-laŭreatoj
Lajos Csávolszky

**Lajos Csávolszky** [lajoŝ ĉAvolski], laŭ hungarlingve kutima nomordo **Csávolszky Lajos** estis hungara ĵurnalisto, redaktoro, poeto, politikisto, parlamentano. Lia pseŭdonimo estis *Scorpio*.

Lajos Csávolszky http://mek.oszk.hu/00000/00060/html/023/pc002321.html#3 naskiĝis la  1838 en Buják. Li mortis la  1909 en Budapeŝto.

## Biografio 
Lajos Csávolszky frekventis gimnaziojn en Pest (urbo) kaj Győr. Jam dum la lernojaroj li verkis poemojn. En la 1860-aj jaroj li iĝis ĵurnalisto. Pro lia artikolo li estis kondamnita kelkajn monatojn. Li estis elektita parlamenta deputito en Mezőtúr en 1872, poste plurfoje, fine li estis parlamentano 2 jardekojn. En 1899 li bankrotiĝis kaj li mortis sola. Liaj poemoj aperis ekzemple en Vasárnapi Ujság kaj Hölgyfutár.

## Elektitaj publikaĵoj 
* *Ami a baloldalon történik* (1873)
* *A kiegyezkedés* (1902)
* *Az árulás története* (1908)

## Fontoj 
* hungarlingva biografio (la koncerna teksto estas legebla post klako al literoj C, CS, poste serĉu la nomon)
* hungarlingva biografio
* hungarlingva biografio

Kategorio:Hungaraj ĵurnalistoj
Kategorio:Hungaraj redaktoroj
Kategorio:Hungaraj politikistoj
Kategorio:Hungaraj poetoj
Kategorio:Budapeŝtanoj
Hervé Pauchon

**Hervé Pauchon** estas franca komediisto kaj radioanimanto, naskiĝinta en 1962.

## Biografio 
Li komencis sian radiokarieron en la Radio 7. Li kunlaboris en Là-bas si j’y suis en France Inter kaj realigis ankaŭ raportadojn por ''l'Esprit de famille* de Brigitte Patient... Poste, li kunlaboris en *Zinzin* kaj *La Bande à Bonnaud*. Li faris ek septembro 2007, la kronikon *Un temps de Pauchon*. En junio 2015, li prenis esperanton kiel temo.

Li ludis ankaŭ en kino, ofte en la filmoj de Jean-Pierre Mocky: *La Machine à découdre* en 1986, *Le Miraculé* en 1987, *Agent trouble* en 1987, *Les Saisons du plaisir* en 1988, aŭ ankaŭ en *Cyrano de Bergerac* de Jean-Paul Rappeneau en 1990, *Je suis né d'une cigogne* de Tony Gatlif en 1999, aŭ *Le Couperet* de Costa-Gavras en 2005) kaj en teatro.

## Konciza filmaro 
* 1984 : *À mort l'arbitre* de Jean-Pierre Mocky
* 1986 : *La Machine à découdre* de Jean-Pierre Mocky
* 1987 : *Le Miraculé* de Jean-Pierre Mocky
* 1987 : *Agent trouble* de Jean-Pierre Mocky
* 1988 : *Les Saisons du plaisir* de Jean-Pierre Mocky
* 1990 : *Cyrano de Bergerac* de Jean-Paul Rappeneau
* 1999 : *Je suis né d'une cigogne* de Tony Gatlif
* 2002 : *Les Araignées de la nuit* de Jean-Pierre Mocky
* 2005 : *Le Couperet* de Costa-Gavras
* 2010 : *Colère* de Jean-Pierre Mocky (TV)
* 2011 : *Les Insomniaques'' de Jean-Pierre Mocky

## Eksteraj ligiloj
*

Kategorio:Francaj aktoroj
Lates

***Lates*** estas genro de fiŝoj el la familio Latedoj (*Latidae*) kaj ordo de Perkoformaj. Tiu genra nomo estas uzata ankaŭ kiel komuna nomo, **lates**, por multaj specioj.

eta|240px|dekstra|Fosilio de formortinta *Lates gracilis*

La Nila perko iĝis fifama kiel invada specio en laorientafrika Lago Viktorio, kie multaj indiĝenaj cikledoj estas nuntempe formortintaj. Kontraste al la Nila perko, kelkaj pli malgrandaj membroj de la genro *Lates* kun relative limigita distribuado en Afriko estas ili mem estas konsiderataj minacataj.

## Specioj 
Estas nuntempe 11 agnoskitaj specioj en tiu genro:
* *Lates angustifrons* Boulenger, 1906 (Tanganjiko)
* *Lates calcarifer* (Bloch, 1790) (Barramundi)
* *Lates japonicus* Katayama & Y. Taki, 1984 (Japanaj)
* *Lates lakdiva* Pethiyagoda & A. C. Gill, 2012
* *Lates longispinis* Worthington, 1932 (Rudolfaj)
* *Lates macrophthalmus* Worthington, 1929 (Albertaj)
* *Lates mariae* Steindachner, 1909 (Bigeye)
* *Lates microlepis* Boulenger, 1898 (Forkovostaj lates)
* *Lates niloticus* (Linnaeus, 1758) (Nila perko)
* *Lates stappersii* (Boulenger, 1914) (Sleek)
* *Lates uwisara* Pethiyagoda & A. C. Gill, 2012

## Notoj 
Kategorio:Perkoformaj
Preĝejo Naskiĝo de Maria (Józsefváros)

**Kirko Naskiĝo de Maria** estas romkatolika preĝejo en Hungario, en Budapeŝto, en distrikto Józsefváros.

## Historio 
En la fruaj 1930-aj jaroj Hungaraj Ŝtatfervojoj konstruigis preĝejon en kolonio de fervojistoj. Dum la 2-a mondmilito la konstruaĵo perdis la turon, ekde tiam nur trunkita turo estas videbla.

## Konstruaĵo 
La kirko situas sola en malgranda korto. En mezo de la fasado estas la ornamriĉa enirejo, pli supre la trunkita turo altiĝas. Apud la turoj estas flanke po unu kompletaj turetoj, kiuj preskaŭ atingas altecon de la ĉefturo. Malantaŭ la turoj la ĉefnavo etendiĝas, kiun pilieroj apogas. En fino de la navo krucnavo etendiĝas, fine la plurlatera absido estas videbla. Ankaŭ sakristio aliĝas al la absido.

Interne ornamo de la ĉefaltaro estas skulptaĵo pri Sankta Maria (Immaculata). La flankaj altaroj estas dediĉitaj al Koro de Jesuo kaj Emeriko de Hungario. La predikejo estis farita el ŝtonoj.

Kermeso okazas en dimanĉo inter la 8-an kaj 12-an de septembro.

## Fontoj 
* hungare
* hungare kun foto
* hungare kun fotoj

Budapeŝto
Kategorio:Kristanaj preĝejoj en Budapeŝto
Ludwig Steiner

**Ludwig STEINER** (naskiĝinta la 14-an de aprilo 1922 en Innsbruck, mortinta la 28-an de junio 2015) estis aŭstra politikisto.

## Vivo 
Post frekvento de la komerca lernejo en sia naskiĝurbo li rekrutitis en 1941 al Regna Laborservo kaj poste al Wehrmacht. En 1943 li grave vunditis ĉe la fronto de Arkta Oceano. Ekde 1943 li estis rezistadmovadano (Grupo O5) kaj kunperis ankaŭ la kapitulacion pacan de Innsbruck antaŭ la usonanoj sub la gvido de Karl Gruber. La 1-an de majo 1945 li ekkontaktis la usonanojn ("Cactus Division" 103rd US Infantry Division) ĉe Reith apud Seefeld (Tirolo).

En 1945 li komencis studon de nacia ekonomio ĉe la Universitato de Innsbruck kaj doktoriĝis en 1948. En 1945 li iĝis sekretario de la ministroprezidanto de Tirolo kaj inter 1946-48 sekretario de la urbestro de Innsbruck. En novembro 1948 li iĝis diplomato - legata sekretario ĉe la aŭstria ambasado en Parizo. En 1952 li iĝis ĉefo de la ekstera ofico de la kancelierejo (eksteraj aferoj) kaj venis baldaŭ poste Vienon kiel privata sekretario de Karl Gruber, ministro pri eksteraj aferoj.

De 1953-58 li estis kabinetestro sub kanceliero Julius Raab. Tiufunkcie li estis membro de la aŭstria registardelegacio ĉe la decidaj interparoladoj en la aprilo de 1955 en Moskvo, kiuj kondukis rekte al la subsigno de Aŭstria Ŝtattraktato.

Poste li denove estis diplomato: ĉefo de la ambasadejo en Sofio (1958-1961), ambasadoro en Greklando kaj Cipro (1964-1972). Malantaŭ tio li estris la politikan sekcion de la Federacia ministerio pri eksteraj aferoj: li responsis pri intertraktoj kun Italujo pri la solvo de la sudtirolaj aŭtonomidemandoj. Inter 1979-1990 li estis deputito ĉe Nacia Konsilio kaj parolanto de ÖVP pri eksteraj aferoj. Krome li estis inter 1990-96 prezidento de la Politika akademio de la kristandemokrata ÖVP.

Jam en 1994 li iĝis vicprezidanto de la Dokumentadarkivo de la aŭstria rezistado (DÖW) kaj inter 2001 kaj 2005 li gvidis la Aŭstrian fonduson pri repaciĝo, paco kaj kunlaboro. Krome li estis membro de la administradkonsilio de la Eŭropa observejo pri rasismaĵoj kaj kontraŭfremdulsintenoj.

En 1954 li edzinigis Danielle Steiner, kiu mortis en 2006.

## Honoroj (elekto) 
* Großes Silbernes Ehrenzeichen der Republik Österreich am Bande, 1964
* Ehrenzeichen für Verdienste um die Befreiung Österreichs, 1977
* Ehrenzeichen des Landes Tirol, 1984
* Großes Silberne Ehrenzeichen für Verdienste um das Land Wien 2005
* Großer Verdienstorden des Landes Südtirol, 2008
* Ehrenring des ÖAAB-Tirol
* Ehrenring der Katholischen Österreichischen Studentenverbindung Austria Innsbruck
* Großer Leopold Kunschak-Preis, 2012

## Verkoj (elekto) 
* Diplomatie - Politik. Ein Leben für die Einheit Tirols. Ein Leben für Österreich. 1972-2007

## Notoj 
## Eksteraj ligiloj 
* Biografio ĉe AEIOU
* Pri Steiner ĉe la parlamentaj retpaĝoj
* Steiner surbendigite 
* Notoj privataj de Steiner pri la intertraktoj moskvaj en 1955

Kategorio:Aŭstraj politikistoj
Kategorio:Konservativistoj
Kategorio:Aŭstraj diplomatoj
Kategorio:Tirolanoj
Kategorio:Rezisto kontraŭ la naziismo
Kategorio:Universitato de Innsbruck
Antal Salamon

**Antal Salamon** [ŝalamon], laŭ hungarlingve kutima nomordo **Salamon Antal** estas hungara kuracisto, traŭmatologo, kirurgo.

Antal Salamon http://mta.hu/koztestuleti_tagok?PersonId=7515 naskiĝis la  1928 en Nyíregyháza.

## Biografio 
Antal Salamon akiris kuracistan diplomon en Universitato de Pécs en 1953, sed li poste akiris pliajn medicinajn fakdiplomojn en 1957, 1960, 1967 kaj 1992. Inter 1948 kaj 1954 li laboris en universitata anatomia instituto, poste en kliniko en Pécs ĝis 1975. En 1967 li kandidatiĝis, en 1970 li iĝis docento, en 1980 li doktoriĝis. En 1980 li estis nomumita titulara profesoro en la supre menciita universitato. Inter 1975 kaj 1995 li estis ĉefkuracisto en hospitalo de Szombathely. En 1995 li emeritiĝis, sed dum la aktiva vivo li studvojaĝis aŭ prelegis en Okcidenta Germanio, Orienta Germanio, Aŭstrio, Usono. Li ricevis premiojn aŭ memormedalojn inter 1984-2006. Li edziĝis, baldaŭe li havis 2 filinojn.

## Elektitaj publikaĵoj 
* *Untersuchung der sekretorischen Innervation der Magenschleimhaut mittels Kernveriationsstatistik* (1955)
* *Experimenteller Sehnenersatz mit gestrickten Polyestertransplantat* (1965)
* *Experimental repair of tendons with cutis grafts; light and polarization microscopic study* (1976)
* *Ultrastrukturális elváltozások Dupuytren-kóros aponeurosisokban* (1987)
* *A Dupuytren betegség etiopatogenezise* (1996)
* *A celluláris immunválasz vizsgálata a Dupuytren-betegségben* (2005)
* *A csípőtáji csonttörést szenvedett betegek D-vitamin-ellátottsága* (2014)

## Fontoj 
* hungarlingva biografio
* [hungarlingva biografio](https://hu.wikipedia.org/wiki/Salamon_Antal_(traumatol%C3%B3gus))

Kategorio:Hungaraj kuracistoj
Kategorio:Hungaraj traŭmatologoj
Kategorio:Hungaraj kirurgoj
Georgo la 2-a (Saksio-Meiningen)

eta|Monero kun portreto de Georgo la 2-a
**Georgo la 2-a** de Saksio-Meiningen (naskiĝis la 2-an de aprilo 1829 en Meiningen, mortis la 25-an de junio 1914 en Bad Wildungen) estis germana politikisto. Kiel duko de Saksio-Meiningen (1866 ĝis 1914) li estis liberala kaj ege ŝatata reganto, kiu tre interesiĝis pri teatraĵoj. De tio venas lia kromnomo "teatroduko". Lia patro estis Bernardo la 2-a.

## Vivo 
Inter 1844-47 li studis jursciencon, historion kaj nacian ekonomion en Bonno kaj Lepsiko. Lia historiaj konvinkoj ege influitis de Ernst Moritz Arndt kaj Friedrich Christoph Dahlmann. Liaj artistoj inklinoj estis estintaj vekitaj jam fare de la edukisto Moritz Seebeck, kiu iĝis pli poste universitata kuratoro en Jena dum infaneco; ĉeŭniversitate influadis lin la historipentristo majenca Wilhelm Lindenschmit. Aliaj gravuloj tiurilate estis Julius Schnorr von Carolsfeld, Peter von Cornelius kaj Wilhelm von Kaulbach. Kiel junulo Georgo havis rilatojn al Felix Mendelssohn-Bartholdy kaj Giacomo Meyerbeer.

En 1847 Georgo eksoldatis ĉe la prusoj; kaj en 1849 kaj en 1870/71 li aktivis kaj iĝis eĉ generalo, kvankam poste li ne tro ŝatis paroli pri la milita kariero.

## Politiko 
Koncerne la demandon pri germana unuiĝo li simpatiis kun Prusio, kontraŭe al la patro, kiu devis demisii en 1866. En septembro de la sama jaro Georgo ekdukis kaj igis la Duklandon Saksio-Meiningen liberala modelŝtato: favoris li la aŭtonomion kaj la klerigon de ĉiuj, la separon de eklezio kaj sekularaj aŭtoritatoj kaj balotadreformojn. La administrado iĝis ege efika kaj samtempe ŝparema. En 1871 li entuziasme bonvenigas la kreon de la Germana Imperiestra Regno sed zorge observis la naciismajn evoluojn post 1879. Finfine li ĝenerale rifuzis la regostilon de imperiestro Vilhelmo la 2-a. Ĉe la ekfloro de la socialdemokratio en sia lando li mem iĝis iomete pli konservativa sed tamen ĉiam kontraŭbatalis antisemitismon. La jezuitoj restis por li garantiuloj de homa malprogreso.

## Teatra kaj muzika duko 
Kun Josef Kainz kaj aliaj li faris teatrajn reformojn ekde 1866 forigante la virtuozeckulton kaj farante la ensemblon unuiĝintan trupon. La scenejbildoj estu historiaj kaj moviĝantaj amasscenoj gravu. Influoj venis de Théâtre français, Charles Kean (Londono) kaj F. Dingelstedt. Tre apogis la tuton lia tria edzino Ellen Franz, kiu iĝis lia dramaturgia konsilistino. Kune kun la aktoroj Georgo evoluigis novan tipon de reĝisorado.

Post 1890 la meiniganoj teatre pli malantaŭ la kulisoj agadis. Georgo ŝanĝiĝis interese pli al muzikaĵoj. La Kortega kapelo iĝis mondfama. Duko Georgo ankaŭ proponis proprajn ideojn dum la novkonstruo de la Mario-kirko.

## Vidu ankaŭ 
* Teatro je Meiningen
* Kastelo Altenstein
* Kortega Kapelo je Meiningen

## Eksteraj ligiloj 
* Biografio ĉe NDB
* Festo okaze de la 70-a datreveno naskiĝtaga
* Biografiaj datenoj 
* Georgo kaj sia teatra misio 

Kategorio:Generaloj
Kategorio:Germanaj politikistoj
Kategorio:Dukoj de Saksio-Meiningen
Kategorio:Dinastio Wettin
Kategorio:Dinastio Saksio-Meiningen
Kategorio:Homoj rilataj al Meiningen